S'abe reina

S'abe reina dominat sa corte,
a issa-d-ogni sùditu est fidele;
passat bolende sa luna 'e su mele,
acopiéndesi a su pius forte.

Poi 'e s'amore cundennat a morte
totu sos mascios cun lege crudele.
Sas oberajas lu punghen cun fele,
tocat a issas sa matessi sorte.

Da ch'a su muer sa noa reina
s'atzeltat, cun su puzoneddu nou1
emigrat sa decàida segnora.

E tzedit a sa sua sutzessora
tota sa gloria 'e su regnu sou
e issa morit pòbera e mischina.

Su deghe 'e Frealzu 1973

1Puzoneddu nou: figlioletto nuovo.